วันนี้มาไกลหน่อยค่ะ อ้อมมาทางฝั่ง ลำพูน อำเภอป่าซาง หลังจากเมื่อวานไปเชียงใหม่ ไปทานกาแฟ วันนี้มาร้าน ชื่อ  สเต็กByหลากหลาย  ที่ตำบลม่วงน้อย อ. ป่าซาง จ. ลำพูน จริง ๆ หลัก ๆ แล้ว ร้านขายสต็กค่ะ แต่วันนี้ไม่ได้มาทานสเต็กนะคะ มาทานเมนูตามสั่ง  สเต็กเคยมาทานครั้งหนึ่งแล้วเมื่อปีที่แล้ว (ก่อนที่จะได้รู้จักwongnai) ไม่ได้ถ่ายรูปไว้ เอาไว้ครั้งต่อไปค่อยมารีวิวในส่วนของสเต็กค่ะ 

การเดินทางมาร้านนี้ นั้น เดินทางมาจากตัวเมืองลำพูนมุ่งสู่ ถนนลำพูน - ป่าซาง ตรงไปเรื่อย ๆ สู่ตำบลม่วงน้อย ที่สี่แยกสะปุ๋ง เมื่อถึงสี่แยกสะปุ๋งให้เลี้ยวซ้ายไปประมาณ 1 กิโลเมตร ถึงร้านค่ะ ร้านอยู่ฝั่งเดียวกันกับทางที่เราเดินทางมา การจอดรถจอดได้ที่หน้าร้านค่ะได้ประมาณ 10 กว่าคัน  ร้านเป็นเจ้าของเดียวกันกับ หลากหลายหมูกระทะ ตอนเย็น ๆ จะขายหมูกระทะ ช่วงเช้าถึงหัวค่ำจะขายสเต็กและอาหารจานเดียว 
*รีวิวการเดินทางให้ 5/5 ค่ะ

บรรยากาศ ในส่วนของตัวร้านนั้นให้ความรู้สึกเหมือนมากินข้างที่บ้านค่ะ เป็นส่วนตัว  ในห้องแอร์อย่างเดียวไม่มีแบบ open air โต๊ะเก้าอี้ชุดโซฟา หลากสี ตามุมต่าง ๆ มีประมาณ 4 มุม เหมาะสำหรับ ครอบครัวเล็ก ๆ ประมาณ 3-4 คน (ตัั้งอยู่ส่วนข้างห้อง ตามแนวยาวของห้อง) สำหรับลูกค้าที่มากันเป็นคณะ ก็สามารถเลือกนั่งมุมกลางห้องค่ะ อีกมุมหนึ่งเป็นโต๊ะยาว ๆ นั่งได้10 กว่าคน มุมด้านหน้ามีเคาท์เตอร์บริการเครื่องดื่ม ค็อกเทลต่าง ๆ ตามต้องการค่ะ
*รีวิวบรรยากาศ ให้ 4/5 ค่ะ

เมนูวันนี้ สั่งไ 5 อย่าง ค่ะ ได้แก่
1.ปลากระพงนึ่งมะนาว  (210.-บาท) ปลาตัวใหญ่ ๆ ในจานสีขาว จัดจานสวยน่าทาน เนื้อปลาสดใช้ได้ค่ะ ราดมาด้วยน้ำจิ้มรสจัดจ้าน เมนูนี้ชอบที่สุดที่น้ำจิ้มค่ะ เมื่อทานกับปลา ราดที่ปลาแวบเวอร์ค่ะ 
2. ต้มยำทะเลน้ำข้น (130.- บาท) มาในชุดหม้อไฟ ร้อนผุด ๆ ภายในมีกุ้งตัวใหญ่ ๆ เครื่องสมุนไพรเยอะมาก รสน้ำต้มยำก็แซบใช้ได้ค่ะ แต่คนที่ไม่ชอบรสหวานอาจผิดหวังเนื่องจากเมนูนี้ รสออกหวานมันกระทิค่ะ
3. ยำตะไคร้ (89.-) เป็นยำตะไคร้ที่จัดเต็มมา มีกุ้งตัวเล็ก ใหญ่ สด  อร่อยค่ะ เป็นเมนูที่แซบอีกจาน หอมกลิ่นตะไคร้สมุนไพรอย่างอื่น อร่อยไม่เลี่ยน
4. ปลาทอดน้ำปลา (250.-บาท) เป็นปลาทอดกรอบ ราดด้วยน้ำปลาที่ร้านปรุงรสตามสูตรของร้าน รสไม่เค็ม  ออกกลมกล่อม (ตอนแรกคิดว่าจะเค็ม) ปลาก็กรอบใช้ได้ค่ะ  เมนูนี้มีน้ำจิ้มราดอีกชุดหนึ่งค่ะคือ เป็นน้ำจิ้มแบบหวาน คล้าย ๆ น้ำจิ้มที่เอาไว้ราด พวกยำปลากรอบ มีมะม่วง เป็นส่วนประกอบ ออกรสหวาน   ๆ  แต่โดยส่วนตัวชอบแบบตอนแรกที่เสริฟ์มากกว่าค่ะ ราดน้ำปลาอย่างเดียว 
5. โมจิโต้ (59.-บาท) มาในแก้วทรงสูง  เป็นค็อกเทล ตามสูตรของร้านค่ะ แต่งด้วยมีมะนาวฝาน ใบสาระเหน่ ทานกับน้ำแข็ง โซดา เย็น ซ่า ออกรสขมในคอผลจากแอลกอฮอล  (ทำเอามึนเหมือนกัน) 
*รีวิวอาหารและเครื่องดื่ม ให้ 4/5 ค่ะ

การบริการ   วันนี้ไม่มีอะไรเสียหายเลยค่ะ แนะนำให้โทรสำรองโต๊ะล่วงหน้าค่ะ เนื่องจากหากมาทานพร้อม ๆ กันอาจได้ช้าค่ะ  เพราะทางร้านบริการแบบครอบครัว ร้านเปิดบริการ ตั้งแต่ 10.00 - 20.00 น. ค่ะ โทรสำรองโต๊ะที่เบอร์ 081 908 1254 ค่ะ
*รีวิวการบริการ ให้ 5/5 ค่ะ

สรุป   สเต็กByหลากหลาย เป็นร้านเสต็กที่ไม่ได้มีแต่สเต็ก แต่มี อาหารตามสั่ง เครืองดิื่ม ค็อกเทล  มีเมนูอาหารมากหมาย ทั้งประเภทนึ่ง / ทอด / ต้ม / ย่าง / อาหารอเมริกัน / ญี่ปุ่น / ไทย ครบ หลากหลายสมกับชื่อร้าน  และรสอร่อยใช้ได้ทีเดียวค่ะ แถมช่วงหัวค่ำ หากท้องลง ลากยาวไปต่อ จะได้ทานหมูกระทะด้วยนะคะ เจ้าของเดียวกันเลย อยู่ติด ๆ กัน 
สรุป ให้ 4.15 /5 ค่ะ 

ปล. เป็นความคิดเห็นส่วนตัวค่ะ 